ÁLTALÁNOS INDOKOLÁS
	Martfű Város Önkormányzata Képviselő-testületének Szervezeti és Működési Szabályzatáról szóló …/2013.(IV….) Önkormányzati rendeletéhez

A Magyarország helyi önkormányzatairól szóló 2011. évi CLXXXIX törvény 2013. január 1. napjától hatályos rendelkezései több ponton érintik a Képviselő-testület Szervezeti és Működési Szabályzatában foglalt rendelkezéseket, így azok összhangját, szükséges megteremteni. 
A Képviselő-testület Szervezeti és működési szabályzatát a 10/2011.(IV.15.) önkormányzati rendelettel hagyta jóvá. Tekintettel a módosulások mennyiségére egy új rendelet megalkotását és elfogadását javasoljuk.


RÉSZLETES INDOKOLÁS

1., 2., 3.§-hoz

E §-ok tartalmazzák az önkormányzat megnevezését, jogállását, a város címerének, bélyegzőjének leírását. Az önkormányzat feladat- és határkörét, egyes feladat- és hatáskörének átruházását a rendelet függeléke és melléklete tartalmazza. A Mötv. az SZMSZ kötelező tartalmi elemeként írja elő a Képviselő-testület átruházott hatásköreinek felsorolását.

4. §-hoz

A képviselő-testület üléseinek típusait, az ülések időpontját, az ülés összehívásának rendjét határozza meg. A jelenleg hatályos SZMSZ nem tartalmazza ilyen formában csoportosítva az ülések típusait és a rendes ülések időpontját, ezért indokolt ezt szabályozni.

5., 6 §-hoz

Ez a § határozza meg a Képviselő-testület gazdasági programjára, munkatervére vonatkozó előírásokat.
7., 8. 9. §-hoz

A Képviselő-testületi ülés meghívójának tartalmi elemeit, az ülésre meghívandók körét, a zárt ülésre vonatkozó szabályokat tartalmazza. A hatályos szabályozáshoz képest a zárt ülésre vonatkozóan változtak a rendelkezések, a Mötv. konkrétan meghatározza a zárt ülés tartásának eseteit, és kimondja azt is, hogy mely esetekben rendelhet el a Képviselő-testület zárt ülést. A törvény azt is szabályozza, hogy kik lehetnek jelen a zárt ülésen.

10. §-hoz

A Képviselő-testületi ülés határozatképességére vonatkozó rendelkezéseket tartalmazza.

11. - 15. §-hoz

A képviselő-testület üléseinek napirendjére, az ülések vezetésére vonatkozó szabályokat foglalja magában.
A gyakorlatban gyakran előfordul, hogy az ülések előtt kerül kiosztásra a testületi írásbeli anyag, így az erre vonatkozó szabályokat szükséges beépíteni a szabályzatba.

16.. §-hoz

A Képviselő-testület tagjainak személyes érintettsége esetére határoz meg szabályokat.
A Mötv. előírja, hogy a személyes érintettségre vonatkozó szabályokat asz SZMSZ-be be kell építeni. A hatályos SZMSZ erre nem tartalmaz rendelkezéseket.
A Pénzügyi, Ügyrendi és Városfejlesztési Bizottság részére feladatkört is állapít meg e §, az érintettségre vonatkozó vizsgálat lefolytatása kapcsán.

17. - 22. §-hoz

Az ülések napirendi vitájára, a döntéshozatal menetére alkalmazandó rendelkezések találhatóak e §-okban. A hatályos SZMSZ-ben foglaltakhoz képest részletesebb szabályokat tartalmaz a kialakult gyakorlatnak megfelelően.

23., 24. §-hoz

A Képviselő-testület üléseiről készült jegyzőkönyvek tartalmi elemeit szabályozza. Rendelkezik az ülésekről készült hanganyagokra vonatkozó szabályokról.
25., 26. §-hoz

A közmeghallgatás, lakossági fórum tartására vonatkozó rendelkezések találhatóak e §-okban.

30. §-hoz

A rendeletalkotás menetének szabályait tartalmazza.

31. -  37.§-hoz
A Képviselő-testületi anyagok tartalmi követelményeit határozza meg, mely a jelenlegi SZMSZ szabályainál postosabb, részletesebb rendelkezéseket tartalmaz. A Képviselő-testület elé kerülő anyagok követelményeit típusonként csoportosítva tartalmazz.

38. – 51. §-hoz
A Képviselő-testület szerveinek jogállását és feladatait tartalmazza. A Mötv. tételesen tartalmazza, hogy a Képviselő-testület SZMSZ-ének mire kell kiterjednie, többek között előírja, hogy a Képviselő-testület szerveinek jogállását és feladatait is tartalmaznia kell. A Mötv. szerint a Képviselő-testület szerve: a polgármester, a képviselő-testület bizottságai, a részönkormányzat testülete, a polgármesteri hivatal, a jegyző, tovább a társulás.
Így ezen szervekre vonatkozó rendelkezések beépültek az SZMSZ-be.
A polgármesteri Hivatal szervezeti tagozódását, munka- és ügyfélfogadási rendjét a 4. és 5. számú melléklet tartalmazza. Tekintettel arra, hogy ezen rendelkezések a lakosság széles körét érintik, így indokolt azokat a Képviselő-testület SZMSZ-ről szóló rendeletben szabályozni.

52. §

A képviselő-testület tagjainak juttatását külön rendelet tartalmazza.

53. – 56. §-hoz

Az önkormányzat költségvetésére, vagyonára vonatkozó főbb szabályokat tartalmazza.

58. §-hoz

A rendelet hatályba lépésével kapcsolatos rendelkezést, valamint a hatályon kívül helyezendő rendeleteket tartalmazza. Tekintettel arra, hogy a rendelet-tervezet tartalmazza a Polgármesteri Hivatal szervezeti tagozódását, a Képviselő-testület átruházott hatáskörét, így az erre vonatkozó rendeleteket hatályon kívül kell helyezni.


